Oficialusis leidinys L 163 , 30/04/2004 p. 0105 - 0107



Komisijos reglamentas (EB) Nr. 926/2004 2004 m. balandžio 26 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl bendrojo muitų tarifo [1], ypač į jo 9 straipsnio 1 dalies a punktą, kadangi: (1) Siekiant užtikrinti, kad Reglamento (EEB) Nr. 2658/87 priede pateikta kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu. (2) Reglamente (EEB) Nr. 2658/87 nustatytos bendros kombinuotosios nomenklatūros aiškinimo taisyklės. Siekiant užtikrinti tarifų ir kitų priemonių, susijusių su prekyba prekėmis, taikymą, šios taisyklės taip pat taikomos bet kuriai kitai nomenklatūrai, sudarytai vadovaujantis specialiomis Bendrijos nuostatomis, kuri visiškai arba iš dalies remiasi Kombinuotąja nomenklatūra arba sudaro Kombinuotosios nomenklatūros bet kurį papildomą poskyrį. (3) Pagal šias bendras taisykles, atsižvelgiant į 3 skiltyje nurodytas priežastis, prekės, aprašytos šio reglamento priedo lentelės 1 skiltyje, turėtų būti klasifikuojamos pagal 2 skiltyje nurodytus KN kodus. (4) Su sąlyga, kad Bendrijoje taikomos galiojančios priemonės, susijusios su dvigubo tikrinimo sistemomis bei į Bendriją importuojamų tekstilės gaminių išankstine ir retrospektyviąja Bendrijos priežiūra, tikslinga numatyti, kad neatitinkančia šio reglamento nuostatų prievalomąja tarifine informacija dėl prekių klasifikavimo Kombinuotojoje nomenklatūroje, kurią išduoda valstybių narių muitinės, tokios informacijos turėtojas galėtų remtis dar 60 dienų, remiantis 1992 m. spalio 12 d. Komisijos reglamento (EEB) Nr. 2913/92, nustatančio Bendrijos muitinės kodeksą [2], 12 straipsnio 6 dalies nuostatomis. (5) Muitinės kodekso komitetas nepareiškė nuomonės per jo pirmininko nustatytą laikotarpį, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą. 2 straipsnis Taikant Bendrijoje galiojančias priemones, susijusias su dvigubo tikrinimo sistemomis bei į Bendriją importuojamų tekstilės gaminių išankstine ir retrospektyviąja Bendrijos priežiūra, valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, remiantis 1992 m. spalio 12 d. Komisijos reglamento (EEB) Nr. 2913/92 12 straipsnio 6 dalies nuostatomis galima remtis dar 60 dienų. 3 straipsnis Šis reglamentas įsigalioja 20 dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 26 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. Reglamentas su paskutiniais pakeitimas, padarytais Komisijos reglamentu (EB) Nr. 2344/2003 (OL L 346, 2003 12 31, p. 38). [2] OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu. -------------------------------------------------- PRIEDAS Aprašymas | Klasifikacijos kodas KN CN code | Pagrindimas | (1) | (2) | (3) | 1.Gatava kilpos formos prekė, susidedanti iš apskritai megztos elastinės medžiagos (cheminiai pluoštai), kombinuotos su guminiais siūlais.(gumytė plaukams)(žr. Nuotrauką Nr. 629) [1] | 61178010 | Klasifikacija nustatoma remiantis 1 ir 6 bendrosiomis kombinuotosios nomenklatūros aiškinimo taisyklėmis, XI skyriaus 7(f) ir 10 pastabomis ir KN kodų 6117, 611780 ir 61178010 formuluotėmis. Atsižvelgiant į jos tekstilinį pobūdį, aptariama prekė, kaip ir, pvz., šaliai, kaklaskarės, skraistės, kaklajuostės ir peteliškės, laikytina gatavu drabužių priedu. Prekė negali būti priskiriama 9615 skirsniui, nes šiam skirsniui priskiriamos prekės paprastai gaminamos iš plastikinių medžiagų, dramblio kaulo, kaulų, ragų, vėžlių šarvų, metalo ir t. t.. Taip pat žr. skirsnio paaiškinimą HS 9615 (3). Be to, XI skyriaus 10 pastaboje elastinės priemonės, kurias sudaro tekstilės medžiagos kombinuotos su guminiais siūlais, aiškiai priskiriamos XI skyriui. | 2.Gatava prekė, susiūta taip, kad sudarytų apvalios formos kilpą, susidarančią iš elastinės juostelės, kurią visiškai dengia tekstilės audinys (cheminiai pluoštai).(gumytė plaukams)(žr. nuotrauką Nr. 630) [1] | 62171000 | Klasifikacija nustatoma remiantis 1 ir 6 bendrosiomis kombinuotosios nomenklatūros aiškinimo taisyklėmis, XI skyriaus 7(e) pastaba ir KN kodų 6217 ir 62171000 formuluotėmis. Atsižvelgiant į jos tekstilinį pobūdį, aptariama prekė, kaip ir, pvz., šaliai, kaklaskarės, skraistės, kaklajuostės ir peteliškės, laikytina gatavu drabužių priedu, kuris šiuo atveju nėra niekur nurodytas ar įtrauktas. Prekė negali būti priskiriama 9615 skirsniui, nes šio skirsnio prekės paprastai gaminamos iš plastikinių medžiagų, dramblio kaulo, kaulų, ragų, vėžlių šarvų, metalo ir t. t.. Taip pat žr. skirsnio paaiškinimą HS 9615 (3). | +++++ TIFF +++++ [1] The photographs are purely for information. --------------------------------------------------